בנוסף, שדה הציב בגן את קרון הפיקוד שלו מתקופת היותו מפקד שריון בצה"ל. קרון פיקוד בריטי שעבר לידי צה"ל לאחר סיום המנדט. בקרון הפיקוד המשוחזר שהציב בגן מוצגת תערוכת צילומים קטנה על מלחמת העצמאות ועל ההיסטוריה של הבית. כמו כן דאג שדה להציב בגן מצבת אבן עליה נכתב "פינת מכבי", לזכר מכבי מוצרי-מני. מכבי היה ממפקדי הפלמ"ח, שלישו של יצחק שדה, ונהרג במתקפה על שיירה שהוביל בדרך לירושלים במהלך מלחמת העצמאות.